
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 24
                                                           din 15 februarie  2018
                     la proiectul de hotărâre privind repartizarea în regim de închiriere a unor apartamente din blocurile construite prin Agenţia Naţională pentru Locuinţe, solicitanților evacuați a căror locuințe au fost retrocedate
   
Consiliul Local al Municipiului Sighişoara, întrunit în şedinţă extraordinară,
            Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3.717/08.02.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare;

Având în vedere prevederile Hotărârii Guvernului nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare;

Având în vedere prevederile Legii nr. 114/1996, legea locuinţei, republicată, cu modificările şi completările ulterioare; 

Având în vedere prevederile Hotărârii Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996, legea locuinţei, cu modificările şi completările ulterioare;

Având în vedere prevederile Ordonanţei de Urgenţă nr. 74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari, aprobată cu modificări prin Legea nr. 84/2008, cu modificările și completările ulterioare;   

Având în vedere prevederile O.U.G. nr. 68/2006 privind măsuri pentru dezvoltarea activităţii în domeniul construcțiilor de locuinţe prin programe la nivel naţional;

Având în vedere prevederile O.U.G. nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, cu modificările şi completările ulterioare;

Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor din fondul locativ, administrarea, exploatarea și închirierea acestora în Municipiul Sighișoara, aprobat prin Hotărârea Consiliului Local Sighișoara nr. 20/27.02.2017; 

Având în vedere prevederile Hotărârii Consiliului Local Sighișoara nr. 18/25.01.2018 privind aprobarea listei de prioritate pentru acordarea locuințelor A.N.L., solicitanților evacuați a căror locuințe au fost retrocedate și a listei de prioritate pentru acordarea locuinței din fondul locativ al Municipiului Sighișoara;

Având în vedere Protocolul de predare-primire a obiectivului de investiții locuințe pentru tineri, destinate închirierii amplasament – strada Panseluțelor, etapa II, cu 100 u.l., S+P+3E, Municipiul Sighișoara, județul Mureș, înregistrat sub nr. 01/05.01.2016 la Agenția Națională pentru Locuințe și sub nr. 469/11.01.2016 la Municipiul Sighișoara, prin care Agenția Națională pentru Locuințe predă către Municipiul Sighișoara obiectivul de investiții situat în strada Panseluțelor, etapa II, cu 100 u.l., S+P+3E., în suprafață construitădesfășurată de 8625 mp., Municipiul Sighișoara, județul Mureș, obiectiv de investiție proprietate privată a statului;

Având în vedere lista apartamentelor din locuințele A.N.L., care au fost propuse a fi atribuite solicitanților evacuați a căror locuințe au fost retrocedate, însușită prin semnătură de fiecare dintre solicitanți, ținând cont și de listele de prioritate aprobate potrivit Hotărârii Consiliului Local Sighișoara nr. 18/25.01.2018;

Având în vedere procesul - verbal al Comisiei sociale de analiză pentru repartizarea locuinţelor din fondul locativ, destinate închirierii, cu excepția locuințelor pentru tineri, construite prin Agenţia Naţională pentru Locuinţe, din data de 01.02.2018, înregistrat cu nr. 2.959, prin care se propune repartizarea în regim de închiriere, a apartamentelor din blocurile construite prin Agenţia Naţională pentru Locuinţe, respectiv: ap. 4, situat în Municipiul Sighişoara, str. Panseluțelor nr. 14, compus din una cameră și dependințe, ap. 3, situat în Municipiul Sighişoara, str. Panseluțelor nr. 14, compus din una cameră și dependințe, ap. 4, situat în Municipiul Sighişoara, str. Panseluțelor nr. 12, compus din una cameră și dependințe, ap. 10, situat în Municipiul Sighişoara, str. Panseluțelor nr. 14, compus din una cameră și dependințe, ap. 3, situat în Municipiul Sighişoara, str. Panseluțelor nr. 12, compus din una cameră și dependințe, ap. 5, situat în Municipiul Sighişoara, str. Panseluțelor nr. 12, compus din una cameră și dependințe, ap. 1, situat în Municipiul Sighişoara, str. Panseluțelor nr. 14, compus din două camere și dependințe, ap. 2, situat în Municipiul Sighişoara, str. Panseluțelor nr. 14, compus din două camere și dependințe, ap. 2, situat în Municipiul Sighişoara, str. Panseluțelor nr. 12, compus din două camere și dependințe;

 Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 3.718/08.02.2018, cu propunerea de repartizare în regim de închiriere a apartamentelor menţionate mai sus, îndeplinindu-se prevederile legale în acest sens;
Având în vedere avizele favorabile ale comisiilor de comerț și buget;

În temeiul art. 36 alin. (2) lit. ,,c”, alin. (5) lit. ,,b”, alin. (6) lit. ,, a”  pct. 17 şi alin. (9), art. 45 alin. (3), art. 115 alin. (1) lit. ,,b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
              H O T Ă R Ă Ş T E:
Art. 1. Se aprobă repartizarea în regim de închiriere a apartamentului nr. 4, situat în Municipiul Sighişoara, str. Panseluțelor nr. 14,  compus din 1 (una) cameră şi dependinţe, doamnei CSUKA FLOAREA.

Art. 2. Se aprobă repartizarea în regim de închiriere a apartamentului nr. 3, situat în Municipiul Sighişoara, str. Panseluțelor, nr. 14, compus din 1 (una) cameră şi dependinţe, doamnei FELEKI ANA. 

Art. 3. Se aprobă repartizarea în regim de închiriere a apartamentului nr. 4, situat în Municipiul Sighişoara, str. Panseluțelor, nr. 12, compus din 1(una) cameră şi dependinţe, doamnei GUNEA MARIA.

Art. 4. Se aprobă repartizarea în regim de închiriere a apartamentului nr. 10, situat în Municipiul Sighişoara, str. Panseluțelor, nr. 14, compus din 1(una) cameră şi dependinţe, doamnei CÂMPEANU FELICIA MARIA.

Art. 5. Se aprobă repartizarea în regim de închiriere a apartamentului nr. 3, situat în Municipiul Sighişoara, str. Panseluţelor, nr. 12, compus din 1(una) cameră şi dependinţe, doamnei BARABAŞ ELENA. 

Art. 6. Se aprobă repartizarea în regim de închiriere a apartamentului nr. 5, situat în Municipiul Sighişoara, str.Panseluţelor  nr. 12, compus din 1 (una) cameră şi dependinţe, doamnei GUINEA MARIANA.

 Art. 7. Se aprobă repartizarea în regim de închiriere a apartamentului nr. 1, situat în Municipiul Sighişoara, str. Panseluţelor  nr. 14, compus din 2 (doua) camere şi dependinţe, familiei BARABAŞ LĂCRĂMIOARA. 

Art. 8. Se aprobă repartizarea în regim de închiriere a apartamentului nr. 2, situat în Municipiul Sighişoara, str. Panseluţelor, nr. 14, compus din 2 (două)  camere şi dependinţe, familiei GUINEA LUCICA.

 Art. 9. Se aprobă repartizarea în regim de închiriere a apartamentului nr. 2, situat în Municipiul Sighişoara, str. Panseluţelor, nr. 12, compus din 2 (două)  camere şi dependinţe, familiei GEBENEI GABRIELA ANA.

Art. 10. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, personalul Compartimentului Spaţiu Locativ din cadrul aparatului de specialitate al Primarului Municipiului Sighișoara şi S.C. Apă Termic Transport S.A.

Art. 11. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

          Toth Tivadar         
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Compartimentului Spaţiu Locativ;
  1 ex. S.C. Apă Termic Transport S.A.;
8 ex. 

S.D.S.
